पाएं अपने शहर की ताज़ा ख़बरें और फ्री ई-पेपरडाउनलोड करें
साल के सबसे बड़े अबूझ विवाह मुहूर्त अक्षय तृतीया पर लगातार दूसरी साल काेराेना संक्रमण राहू की तरह पीछा कर रहा है। इस कारण अक्षय तृतीया पर सामूहिक विवाह नहीं होंगे। खतरनाक हाेते संक्रमण काे देखते हुए सरकार ने शादी की गाइडलाइन और सख्त कर दी हैं। नई गाइडलाइन 17 मई तक के लिए जारी की गई हैं, जबकि अक्षय तृतीया 14 मई की है। नई गाइडलाइन में अब मेहमानों की सूची 50 के बजाए 31 कर दी है।
साथ ही उसकी सूची संबंधित एसडीएम काे जमा कराने हाेगी। अन्यथा जुर्माना राशि एक लाख रुपए जमा करानी हाेगी। मैरिज हाेम काे भी सीज भी किया जाएगा। भरतपुर मैरिज हाेम समिति के सचिव जितेंद्र गाेयल का कहना है कि हम ताे पहले सरकार से संक्रमण नियंत्रण में आने पर शादी-विवाह के आयाेजन पर राेक लगाने की मांग कर चुके हैं। वैसे भी मैरिज हाेमाें में ताे 70 प्रतिशत तक शादियां स्थगित काेराेना चुकी हैं।
अक्षय तृतीया पर ग्रामीण इलाकों में शादियां ज्यादा हाेती हैं। उन्हें राेकना और काेराेना गाइडलाइन की पालना कराना प्रशासन के लिए चुनौती है। उल्लेखनीय है कि 22 अप्रैल से विवाह मुहूर्त तो शुरू हो गए, परंतु कोरोना कफ्र्यू के कारणा कम जोड़े ही दाम्पत्य सूत्र में बंध सके। सत्तर प्रतिशत से अधिक आयाेजन स्थगित काेराेना गए। जिन लोगों को उम्मीद थी कि अक्षय तृतीया के मुहूर्त में विवाह करेंगे, वे भी अब विवाह की तिथि आगे बढ़ा रहे हैं।
कोरोना को लेकर सरकार ने अब और बढ़ाई सख्ती
यदि विवाह स्थल में 31 से अधिक संख्या पाये जाने पर उस मैरिज होम व विवाह स्थल को सीज किया जाएगा और एक लाख रुपए चालान राशि वसूली की जाएगी। नगर निगम आयुक्त राजेश गोयल ने कहा है कि विवाह समारोह की सूचना देने के साथ ही 31 मेहमानों की लिस्ट भी देनी होगी।
सूची के बाहर एक भी मेहमान मौके पर मिलता है या निर्धारित समय तीन घंटे के अतिरिक्त समय में विवाह कार्यक्रम हाेता पाए जाने पर विवाह स्थल को सीज कर एक लाख रुपए का चालान हाेगा।
मई में आठ से दस रेखा के कई मुहूर्त
इस सीजन में 35 मुहूर्त हैं। मई में 2, 7, 8, 9, 12, 13, 14, 19, 20, 21, 22, 23, 24, 25, 26, 27, 28, 29 और 30 काे सावे हैं। इनमें कई 8 से 10 रेखा के सावे हैं। जून में 3, 4, 5, 16,18, 19, 20, 21, 22, 23, 24, 26 और 30, जुलाई में 1, 2, 7, 13 और 15 का सावा रहेगा। इसके बाद देवशयन को चले जाएंगे और नवंबर में विवाह के लिए चार माह के लंबे अंतराल के बाद शुभ मुहूर्त आएंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva mag_Deva hin_Deva zho_Hant eng_Latn